**DARBŲ VIEŠOJO PIRKIMO–PARDAVIMO SUTARTIS NR. \_\_\_\_\_\_\_\_\_**

**Raudondvario sporto aikštelės įrengimo darbų (I ir II etapo) likutiniai darbai**

**PIRKIMO NR. 707949**

2024 m. gegužės 2 d.

Ši sutartis sudaryta tarp Vilniaus rajono savivaldybės administracijos, įstaigos kodas 188708224, kurios registruota buveinė yra Rinktinės g. 50, LT-09318 Vilnius, Tel. (8 5) 275 1961, faks. (8 5) 275 1990, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujamos Vladislavo Kondratovičiaus, veikiančio pagal Vilniaus rajono savivaldybės administracijos nuostatus (toliau – Užsakovas), ir UAB „ROLANA“, juridinio asmens kodas 300765537, kurio registruota buveinė yra Širvintų g. 67-9, LT-08215 Vilnius, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama Rolando Gaidžio, veikiančio (-ios) pagal UAB „ROLANA“ įstatus (toliau – Rangovas), *(jei tai ūkio subjektų grupė – atitinkami duomenys apie kiekvieną partnerį)* toliau kartu vadinami „Šalimis“, o kiekvienas atskirai – „Šalimi“, sudarė šią darbų viešojo pirkimo–pardavimo sutartį, toliau vadinamą „Sutartimi“, ir susitarė dėl šių sąlygų.

1. **SUTARTIES OBJEKTAS IR KAINA**
   1. **Sutarties objektas** – **Raudondvario sporto aikštelės įrengimo darbų (I ir II etapo) likutiniai darbai**. Detalus sutarties objekto aprašymas yra nurodytas Techninėje specifikacijoje – neatsiejamame sutarties priede Nr. 1.
   2. Rangovas, vadovaudamasis supaprastinto atviro konkurso, įvykusio 2024-03-07 sąlygomis (pirkimo Nr. 707949) ir Sutartimi bei jos priedais per Sutartyje nustatytus terminus įsipareigoja atlikti 1.1 p. nurodytusdarbus (toliau - Darbai) ir perduoti juos Užsakovui. Užsakovas įsipareigoja priimti Darbus ir už juos sumokėti Sutartyje nustatytą kainą, kuri yra **101 640,00 Eur (šimtas vienas tūkstantis šeši šimtai keturiasdešimt Eur 00 ct)**, įskaitant PVM, kuris yra 17 640,00 Eur (septyniolika tūkstančių šeši šimtai keturiasdešimt Eur 00 ct).
   3. Į Sutarties kainą įtrauktas visas už Darbų atlikimą ir kitų įsipareigojimų pagal Sutartį vykdymą numatytas užmokestis ir Rangovas neturi teisės reikalauti padengti jokių išlaidų, viršijančių Sutarties kainą.
   4. Sutarties kaina yra fiksuota visai Sutarties galiojimo trukmei. Nepriklausomai nuo atliktų Darbų apimties, Sutarties kaina negali būti keičiama, išskyrus kainodaros taisyklėse numatytus atvejus.
   5. Rangovas, sudarydamas šią Sutartį patvirtina, kad:
      1. pirkimo sutartį vykdys tik tokią teisę turintys asmenys;
      2. jis turi žinių, patirties, kvalifikacijos ir visus dokumentus, reikalingus šiai Sutarčiai įvykdyti;
      3. susipažino su statybos objektu, aplinkybėmis ir sąlygomis, kurioms esant bus atliekami Darbai, su technine (projektine) dokumentacija ir neturi jokių pretenzijų ir/ar pastabų dėl galimybės atlikti Darbus Sutartyje ir jos dokumentuose nustatyta tvarka ir sąlygomis;
      4. Šalims suderinant ir šioje Sutartyje nurodant galutinę Sutarties kainą Rangovas yra nuosekliai ir išsamiai įvertinęs būtinus darbus, finansavimo sąlygas, statybos medžiagų, įrengimų bei darbo jėgos vertes bei rinkos kainas, galimus jų svyravimus ne tik Sutarties sudarymo momentu, bet ir Sutarties vykdymo laikotarpiui;
      5. gerai išanalizavo ir suprato Darbų pobūdį bei jų apimtį, pagal techninę (projektinę) dokumentaciją, Darbų dokumentus bei kitus Rangovui pateiktus duomenis, statybos objekto fizinius matmenis ir būklę, numatė ir įvertino visus sudėtinius darbus, medžiagas, įrangą, priemones, paslaugas ir kitus įsipareigojimus, o taip pat visus kaštus, būtinus Darbams atlikti. Jeigu siekiant įvykdyti Sutartį reikia atlikti darbus ar panaudoti medžiagas, priemones, įrengimus, paslaugas, kurių Rangovas nenumatė arba netinkamai numatė sudarant Sutartį ar rengiant Įkainotą veiklos sąrašą, tačiau jie yra būtini šiai Sutarčiai įvykdyti, šiuos darbus Rangovas atlieka savo lėšomis ir neturi teisės reikalauti padidinti Sutarties kainą. Rangovas pareiškia, kad prieš pasirašant Sutartį jis, būdamas savo srities profesionalu, išsamiai išanalizavo, patikrino techninėje dokumentacijoje nurodytus medžiagų ir Darbų kiekius bei apimtis bei juos palygino su technine dokumentacija, įvertino visus pagrindinius, tarpinius darbus, reikalingus pagal Sutartį numatytiems Darbams atlikti, turėjo galimybę raštu pateikti visas pastabas Užsakovui.
      6. Rangovas garantuoja, kad atlikus Darbus, įrengus sistemas (mazgus, modulius ar pan.), numatytas pagal šią Sutartį, visos įrengtos sistemos (mazgai, moduliai ar pan.) tinkamai, nepertraukiamai ir kokybiškai funkcionuos, jas bus galima tinkamai naudoti pagal tikslinę jų paskirtį. Jeigu įrengtos sistemos (mazgai, moduliai ar pan.) nefunkcionuos, funkcionuos netinkamai, jų nebus galima tinkamai naudoti pagal paskirtį, Rangovas savo rizika ir lėšomis atliks visus būtinus darbus bei nupirks reikiamas medžiagas ar įrengimus, kad aukščiau nurodytos sistemos (mazgai, moduliai ar pan.) funkcionuotų nepriekaištingai ir nereikalaus iš Užsakovo padidinti Sutarties kainos.
   6. Iki Sutarties pasirašymo nenumatyti ir nuo Šalių valios nepriklausantys, tačiau darbams užbaigti reikalingi atlikti didesni Darbų kiekiai ir/ar bet kurios Techniniame darbo projekte (pateiktame Sutarties priede Nr. 1) numatytos Darbų dalies montavimo ar įrengimo vietos ar padėties keitimas yra laikomi Rangovo rizika. Tokie pakeitimai Sutarties keitimu nelaikomi, bendra kaina nekeičiama, jeigu faktinė pirkimo dokumentuose bei sutartyje pirkimo vykdytojo nurodytų Darbų apimtis nesiskiria daugiau kaip 15 procentų, skaičiuojant nuo pradinės sutarties vertės.
   7. Jei reikia atsisakyti ir (ar) įsigyti daugiau kaip 15 procentų, skaičiuojant nuo pradinės sutarties vertės, pirkimo dokumentuose ir sutartyje nurodytų Darbų apimties, visi darbai, viršijantys 15 procentų ribą,  turi būti atsisakomi ir (ar) įsigyjami taikant kiekio (apimties) keitimo sąlygas, nurodytas Metodikos[[1]](#footnote-1) III skyriuje. Tokių Darbų vertės nustatymo, teikimo ir tvirtinimo procedūra atliekama analogiškai kaip pagal Pakeitimų procedūrą, nurodytą 3 skyriuje.
   8. Užsakovas neatlygina už darbus, kuriuos Rangovas atlieka savavališkai, nukrypdamas nuo Sutarties sąlygų. Užsakovui pareikalavus, Rangovas privalo šiuos darbus per nurodytą terminą pašalinti. Nepašalinus tai gali būti padaryta Rangovo sąskaita.
   9. Užsakovo rezervas ir avansinis mokėjimas netaikomi.
   10. Laikoma, kad toliau išvardinti dokumentai, išdėstyti svarbos tvarka, sudaro šią Sutartį ir yra suprantami ir aiškintini kaip jos sudedamosios dalys. Esant kolizijai (kai tą pačią situaciją Sutartis ar jos priedai reglamentuoja skirtingai), Sutartis aiškinama vadovaujantis šiame punkte nurodyta hierarchija.
       1. pirkimo dokumentų paaiškinimai, jeigu tokie yra;
       2. konkurso sąlygos;
       3. darbų viešojo pirkimo–pardavimo sutartis;
       4. pasiūlymo raštas;
       5. techninio projekto techninės specifikacijos;
       6. techninio projekto aiškinamieji raštai;
       7. techninio projekto brėžiniai;
       8. Rangovo pateikta išplėstinė lokalinė Darbų sąmata[[2]](#footnote-2);
   11. Sutarties vykdymo metu šalių sudaryti susirinkimų protokolai yra privalomi vykdyti.
   12. Sutartyje vartojamos sąvokos turi šią reikšmę:
       1. Nedelsiant – per protingą terminą, bet ne vėliau kaip per 2 darbo dienas.
       2. Darbo diena – savaitės diena nuo pirmadienio iki penktadienio nuo 07:30 iki 16:30 val.
       3. Darbų defektai - tokie Darbų trūkumai, kurie nukrypsta nuo projektinės ar konkursinės dokumentacijos nustatytų reikalavimų arba pažeidžia privalomuosius statybos normatyvinius dokumentus (įskaitant Rangovo iki Sutarties pasirašymo patvirtintas įmonės statybos taisykles).
       4. Darbų trūkumai gali apimti ir Darbų defektus, tačiau neapsiribojant ir kitais neatitikimais.
       5. Techninio projekto klaida – Techninio projekto (visų jo atskirų dalių ir dokumentų) sprendiniai (sprendinių visuma), kurių negalima įgyvendinti:

- atsižvelgiant į normatyvinių statybos techninių dokumentų ir normatyvinių statinio saugos ir paskirties dokumentų nuostatas ir (arba)

- nepažeidus kurio nors iš jų, kai abejojama dėl Sutarties sąlygų, tačiau įvertinus statybos techniniame reglamente STR 1.04.04:2017 „Statinio projektavimas, projekto ekspertizė“ nustatytą dokumentų viršenybę dėl Techninio projekto dokumentų neatitikimų ar prieštaravimų.

1. **SUTARTIES OBJEKTO KAINODAROS TAISYKLĖS**
   1. Šiai Sutarčiai taikomas fiksuotos kainos Sutarties kainos apskaičiavimo būdas. Rangovui tinkamai atlikus Darbus, Užsakovas privalo sumokėti Sutarties kainą, kuri yra nustatyta vadovaujantis šio Sutarties skyriaus nuostatomis.
   2. Darbų kaina Sutarties galiojimo metu nekeičiama išskyrus šiame punkte nurodytais atvejais:
      1. pagal 3.5 p. įforminus Pakeitimą Sutarties kaina gali būti koreguojama papildomų/ keičiamų/ nevykdomų Darbų sumomis sudarant susitarimą dėl Sutarties kainos koregavimo. Papildomų/ keičiamų/ nevykdomų Darbų kainos apskaičiuojamos žemiau pateikiamais būdais, nustatant aukščiau esančio būdo taikymo prioritetą, t. y. tik nesant galimybės taikyti aukščiau esantį būdą, gali būti taikomas žemiau esantis būdas:
2. pritaikant Sutartyje numatytų Darbų kainą (jei Sutartyje nustatyti tam tikrų konkrečių Darbų įkainiai), jei įmanoma:

* pritaikant Sutartyje nurodytų Darbų įkainius, arba
* išskaičiuojant kainos dalį iš Sutartyje numatyto įkainio, arba
* pritaikant Sutartyje numatytus panašių Darbų įkainius. Panašius darbus turi pagrįsti ir nustatyti Užsakovas.

1. įvertinus pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudos) bei netiesiogines (pridėtines, statybvietės, pelno) išlaidas pagal Metodikos priedo „Tiesioginių ir netiesioginių išlaidų apskaičiavimo taisyklės“ nuostatas.
   * 1. padidėjus arba sumažėjus pridėtinės vertės mokesčio (PVM) tarifui Sutarties kaina atitinkamai didinama arba mažinama. Sutarties kainos perskaičiavimo formulė pasikeitus PVM tarifui:



 - Perskaičiuota Sutarties kaina (su PVM)

 - Priimta Sutarties suma (su PVM) iki perskaičiavimo

A – Atliktų Darbų kaina (su PVM) iki perskaičiavimo

 - senas PVM tarifas (procentais)

 - naujas PVM tarifas (procentais)

* + 1. Sutarties kaina gali būti peržiūrima dėl kainų lygio pokyčio bet kurios iš Šalių rašytiniu prašymu. Peržiūros momentas yra Šalies prašymo kitai Šaliai peržiūrėti Sutarties kainą gavimo diena, atsižvelgiant į 2.2.3.3 punkto nuostatas. Gali būti perskaičiuojamos Rangovui mokėtinos sumos tik už Statybos darbus, o už kitus, nei Statybos darbai, Darbus (Darbo projekto parengimą ir pan.) mokėtinos sumos negali būti perskaičiuojamos. Rangovui mokėtinos sumos už Statybos darbus gali būti perskaičiuojamos jeigu Valstybės duomenų agentūros (https://vda.lrv.lt) skelbiamo kas mėnesį statybos sąnaudų elementų kainų indekso (toliau - indeksas), labiausiai atitinkančio Objekto rūšį, reikšmė pakinta daugiau kaip 0,05 per bet kurį Darbų vykdymo laikotarpį. Sutarties kaina perskaičiuojama dėl Indekso pokyčio, pagal Sutartį neišpirktų Statybos darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:

K = IPb / IPr

Kur:

K – Indekso pokyčio koeficientas;

IPr – Indekso reikšmė laikotarpio pradžioje;

IPb – Indekso reikšmė laikotarpio pabaigoje;

Laikotarpis yra bet koks laikotarpis, kurio pradžia yra ne ankstesnė, negu Sutarties įsigaliojimo diena, pabaiga ne vėlesnė, negu paskutiniojo Darbų perdavimo-priėmimo akto pagal Sutartį sudarymo diena.

* + - 1. Susitarimas dėl kainos (įkainių) perskaičiavimo, įsigalioja surašius jį raštu ir abiems Šalims patvirtinus parašais. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą fiksuotos kainos sumą arba perskaičiuotus fiksuotus įkainius (įskaitant Sutarties kainos (įkainių) detalizacijos žiniaraštyje nurodytus įkainius), perskaičiuotą Pradinės sutarties vertę.
      2. Po to, kai Šalys sudaro Susitarimą dėl kainos (įkainių) perskaičiavimo, perskaičiuotoji kaina (įkainiai) taikoma Statybos darbams, kurie yra įtraukiami į Atliktų darbų aktus (kaip per ataskaitinį laikotarpį atlikti Darbai), Rangovo pateikiamus po Šalies prašymo kitai Šaliai perskaičiuoti kainą (įkainius) pateikimo. Jeigu dėl Susitarimo sudarymui reikalingo laiko gali vėluoti Atliktų darbų aktų pateikimas, Rangovas turi teisę arba (a) pateikti Atliktų darbų aktą su neperskaičiuotomis kainomis (įkainiais) ir perskaičiavimą atlikti kitame Atliktų darbų akte, arba (b) sustabdyti Atliktų darbų akto pateikimą iki bus perskaičiuotos kainos (įkainiai).
      3. Pirmoji Sutarties kainos peržiūra gali būti atliekama ne anksčiau nei po 12 mėnesių po Sutarties įsigaliojimo ir po to Sutarties kaina gali būti peržiūrima ne dažniau negu kas 12 mėnesių.
      4. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
      5. Jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, uždelstų Statybos darbų kaina (įkainiai) neperskaičiuojama dėl kainų lygio kilimo (kai Indekso pokyčio koeficientas yra didesnis nei 1,05), bet turi būti perskaičiuojama dėl kainų lygio kritimo (kai Indekso pokyčio koeficientas yra mažesnis nei 0,95).

1. **PAKEITIMAI**
   1. Užsakovas šiame skyriuje nustatytomis sąlygomis gali nurodyti daryti Pakeitimus. Pakeitimai gali apimti:
      1. bet kurios Darbų dalies montavimo ar įrengimo vietos ar padėties keitimą, Darbų dalies lygių, pozicijų ir (arba) matmenų pakitimus;
      2. bet kurio atskiro Darbo atsisakymą arba Darbo apimties sumažinimą;
      3. Darbo kokybės ar kitų bet kurio atskiro Darbo savybių pakitimus;
      4. bet kurį papildomą Darbą, Įrangą, Medžiagas.
   2. Pakeitimas pagrindžiamas dokumentais (pvz. defektiniu (pakeitimų) aktu, brėžiniais (įsk. Projekto korektūrą pagal jo naują laidą), ar kitais dokumentais), kurie turi būti patvirtinti Rangovo, statinio statybos techninės priežiūros vadovo ir projektuotojo ir (ar) statinio projekto vykdymo priežiūros vadovo parašais, bei raštu suderinti su Užsakovu.
   3. Pakeitimas įforminamas susitarimu ar protokolu dėl Darbų pakeitimo, nurodant Darbų pavadinimus, vienetus, kiekius, techninius sprendinius (pavyzdžiui, brėžinius ir kita), įkainių/kainų nustatymo pagrindimą ir skaičiavimą (vadovaujantis 2.2.1 p.). Toks susitarimas ar protokolas turi būti patvirtintas ir pasirašytas Šalių ir laikomas sudėtine Sutarties dalimi.
   4. Jeigu Pakeitimas atliekamas kitais negu apibrėžti šiame skyriuje atvejais, tokiam pakeitimui atlikti turi būti vykdomas atskiras pirkimas, t. y. nauja pirkimo procedūra pagal Lietuvos Respublikos viešųjų pirkimų įstatymo reikalavimus.
   5. Pakeitimai forminami tokia tvarka:
      1. taikant jei būtina/tikslinga atsisakyti atskiro Darbo, ar būtina/tikslinga mažinti Darbų apimtis, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 2.2.1 p. nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina;
      2. jei Sutartyje numatytą atskirą Darbą (ar jo dalį) būtina/tikslinga keisti kitu Darbu, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 2.2.1 p. nurodytus Darbų kainų nustatymo būdus, bei siūlymą dėl keistinų Darbų, t. y. vietoje nevykdomų Darbų siūlomų atlikti Darbų lokalinę sąmatą, sudarytą pagal 2.2.1. papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina (jei reikia);
      3. papildomi darbai, tai Sutartyje neįtraukti Darbai ir (ar) Sutartyje nurodytų Darbų apimtys, jeigu jos viršija 15 procentų pradinės sutarties vertės. Jei būtina/tikslinga atlikti papildomus darbus, Rangovas pateikia siūlymą dėl papildomų Darbų, t. y. papildomų Darbų lokalinę sąmatą, sudarytą pagal 2.2.1 p. nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina.
   6. Pakeitimai gali būti atliekami neatliekant naujos pirkimo procedūros vadovaujantis Viešųjų pirkimų įstatymo 89 straipsniu. Sutarties sąlygų pakeitimai įforminami šalių rašytiniais susitarimais, kurie yra neatsiejama sutarties dalis.
   7. Jeigu bet kuris statybos dalyvis Darbų vykdymo metu sužino apie Techninio projekto klaidą arba techninį trūkumą dokumento, kuriuo vadovaujantis Rangovas privalo vykdyti Darbus, tai jis apie tai privalo nedelsdamas pranešti Užsakovui. Užsakovas, gavęs tokį pranešimą, privalo pateikti Rangovui trūkstamą informaciją, tinkamus paaiškinimus bei (jeigu reikia) įforminti Pakeitimą. Techninio projekto klaida ar dokumento techninis trūkumas turi būti patvirtintas projektą rengusio projektuotojo.
2. **SUTARTIES ĮVYKDYMO UŽTIKRINIMAS**
   1. Sutarties įvykdymas užtikrinamas užstatu.
   2. Užstato sąlygos:
      1. Užstatas pervedamas į Užsakovo sąskaitą LT 96 4010 0510 0180 5099 AB Luminor banke ne vėliau kaip per 5 darbo dienas nuo Sutarties pasirašymo dienos;
      2. užstato vertė: 5 procentai nuo sutarties vertės be PVM;
      3. Rangovo pervestas Sutarties įvykdymo užtikrinimas paliekamas Užsakovo sąskaitoje, užtikrinant Rangovo sutartinių įsipareigojimų vykdymą Sutarties galiojimo laikotarpiu;
      4. Užsakovas pagal Rangovo raštišką prašymą grąžina užstatą per 10 (dešimt) dienų, jei Rangovas tinkamai vykdė visus susitarimus ir įsipareigojimus. Užstatas negrąžinamas tais atvejais, kai buvo juo pasinaudota sutarties 4.3 p. nustatyta tvarka.
      5. Sumažėjus sutarties vertei, Užsakovas pagal Rangovo raštišką prašymą grąžina atitinkamą užstato dalį per 10 (dešimt) dienų nuo Darbų pabaigos.
   3. Rangovui neįvykdžius ar netinkamai įvykdžius nors vieną iš įsipareigojimų, numatytų šioje Sutartyje, pvz. praleidus bet kurios pareigos įvykdymo terminą daugiau nei 90 kalendorinių dienų, nepasirašius statybvietės perdavimo akto, atsisakius Sutarties vykdymo, nepateikus garantinio laikotarpio prievolių įvykdymo užtikrinimo dokumento ir dėl kitų esminių Sutarties pažeidimų, Užsakovas turi teisę pasinaudoti užtikrinimu. Apie numatomą užtikrinimo vykdymą Užsakovas informuoja Rangovą el. paštu.
   4. Jei Užsakovas pasinaudoja Sutarties įvykdymo užtikrinimu, Rangovas, siekdamas toliau vykdyti Sutarties įsipareigojimus, privalo per 5 (penkias) darbo dienas nuo pranešimo, kad Užsakovas pasinaudojo pirkimo Sutarties įvykdymo užtikrinimu, išsiuntimo pervesti naują užstatą, atitinkantį Sutarties 4.2 p. nustatytus reikalavimus. Jei Rangovas neperveda naujo užtikrinimo, Užsakovas turi teisę nedelsiant nutraukti Sutartį.
3. **SUTARTIES GALIOJIMAS IR TERMINAI**
   1. Ši Sutartis įsigalioja nuo tada, kai Rangovas perveda užstatą ir galioja, kol Šalys sutaria ją nutraukti, ji nutraukiama įstatyme ar šioje Sutartyje nustatytais atvejais arba Sutarties Šalys įvykdo savo įsipareigojimus.
   2. Statybos Darbų pradžia laikoma diena, kada Šalys pasirašo statybvietės perdavimo – priėmimo aktą. Kartu su aktu yra perduodami: statybą leidžiantys dokumentai (jei jie reikalingi), statybos Darbų žurnalas ir, prireikus, kiti akte nurodyti dokumentai. Dokumentai, kurie buvo Konkurso sąlygų sudėtine dalimi, atskirai Rangovui neteikiami. Rangovas juos savo lėšomis atsispausdina ir teikia techniniam prižiūrėtojui pritarti. Statybvietės perdavimo-priėmimo aktas turi būti pasirašytas per 10 d. d. nuo Sutarties įsigaliojimo dienos, jeigu Šalys nesusitaria kitaip.
   3. Darbų atlikimo terminas – 6 mėn. nuo Darbų pradžios su galimybe pratęsti šį terminą iki 1 mėn. Darbų atlikimo terminas yra laikomas esmine Sutarties sąlyga.
   4. Statybos užbaigimo terminas yra 105 dienos nuo galutinio darbų perdavimo-priėmimo akto dienos.
   5. Darbų atlikimo terminas gali būti pratęstas tik dėl aplinkybių, kurios nepriklauso nuo Rangovo, taip pat dėl:
      1. pakeitimų, atliekamų vadovaujantis Sutarties sąlygų 3 skyriaus nuostatomis;
      2. bet kokio vėlavimo, kliūčių ar trukdymų, sukeltų arba priskiriamų Užsakovui arba Užsakovo personalui, arba tretiesiems asmenims;
      3. jeigu finansavimo dydis per Sutartyje nustatytą darbų vykdymo laikotarpį nebus pakankamas visiems pagal Sutartį numatytiems Darbams atlikti.
   6. Rangovas turi atlikti Darbus laikydamasis terminų, nurodytų Įkainotame veiklos sąraše (Sutarties 2 priedas). Įkainotas veiklos sąrašas iki Darbų pradžios pateikiamas derinti Užsakovui.
   7. Įkainotas veiklos sąrašas tikslinamas šiais atvejais:
      1. pasikeitus darbų apimtims dėl papildomų/ keičiamų/ nevykdomų darbų atsiradimo;
      2. pasikeitus finansavimo dydžiui;
      3. sustabdžius darbų ar jų dalies vykdymą;
      4. pratęsiant Darbų atlikimo terminą;
      5. esant kitoms, nuo Rangovo nepriklausančioms aplinkybėmis, dėl kurių Darbai negali būti vykdomi pagal Įkainotame veiklos sąraše nustatytą grafiką.
   8. Darbų pabaiga laikoma diena, kai pasirašomas galutinis darbų perdavimo-priėmimo aktas.
   9. Defektų taisymas statybų metu statybos Darbų atlikimo termino nekeičia.
   10. Atsiradus nenumatytoms aplinkybėms, dėl kurių Užsakovas ir/ar Rangovas negali vykdyti sutartinių įsipareigojimų, Sutarties šalys turi teisę sustabdyti visų Darbų ar jų dalies vykdymą. Stabdomas tik tų Darbų vykdymas, kuriems įtakos turi atsiradusios nenumatytos aplinkybės. Darbų vykdymas gali būti sustabdomas esant bent vienai iš šių aplinkybių:
       1. atsiradus pagrįstam poreikiui atlikti techninio projekto  korektūrą/keitimą;
       2. būtini papildomi archeologiniai tyrinėjimai, kurie nebuvo numatyti;
       3. sustabdytas finansavimas arba trūksta finansavimo;
       4. dėl teisės aktų ir (ar) statinio projekto sprendinių pažeidimų vykdant statybą;
       5. trečiųjų šalių įtaka;
       6. būtinas papildomas laikas įvykdyti papildomų Darbų viešąjį pirkimą;
       7. bet koks nenumatomas gamtos jėgų veikimas, kurio joks patyręs rangovas nebūtų galėjęs tikėtis;
       8. fizinės kliūtys arba kitos nei klimatinės fizinės sąlygos (išskyrus aplinkybės susijusios su sezoniškumu), su kuriomis vykdant darbus susidurta Statybvietėje, ir tų kliūčių ar sąlygų Rangovas nebūtų galėjęs pagrįstai numatyti;
       9. laiku nepateikta įranga, kurią privalo pateikti Užsakovas;
       10. bet koks uždelsimas ar sutrikimas dėl Pakeitimo;
       11. technologinė pertrauka, kuri prasideda gruodžio 15 d. ir baigiasi kitų metų kovo 15 d. Jei oro sąlygos leidžia, su techninės priežiūros atskiru pritarimu darbai gali būti stabdomi vėliau ir pradedami vykdyti anksčiau nei Sutartyje nurodytos technologinės pertraukos datos;
       12. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris rangovas.
   11. Sutartyje nurodytų Darbų vykdymas sustabdomas tokiam terminui, kurio metu nenumatytos aplinkybės tęsiasi, tačiau ne ilgiau kaip 12 mėn. laikotarpiui. Sutartyje nurodytų Darbų sustabdymą sutarties Šalys fiksuoja surašydamos aktą. Sustabdyti Darbai neatliekami iki Darbų vykdymo atnaujinimo. Užsakovui nurodant raštu Darbai atnaujinami išnykus aplinkybėms, dėl kurių jie buvo sustabdyti. Atnaujinus darbų vykdymą darbai atliekami per jiems likusį laikotarpį (laiką), kuris buvo likęs iki sustabdymo.
   12. Šalis apie 5.10. p. nurodytas nenumatytas aplinkybes privalo pranešti nedelsiant. Kitu atveju Šalis netenka teisės naudotis nenumatytos aplinkybės faktu.
4. **DARBŲ PERDAVIMAS – PRIĖMIMAS**
   1. Rangovas kartą per mėnesį pateikia Užsakovui atliktų Darbų aktą. Atliktų Darbų aktai turi būti vizuojami Techninio prižiūrėtojo.
   2. Užsakovas privalo apžiūrėti priduodamus atliktus Darbus ir pasirašyti aktą (su pastabomis ar be jų) arba motyvuotai nuo to atsisakyti per 7 (septynias) darbo dienas. Pasirašius aktą su pastabomis, Užsakovas atsiskaito už visus darbus, dėl kurių nėra padaryta išlyga. Nesant Darbų įkainių, neapmokamų Darbų vertė nustatoma taip pat, kaip ir papildomų/ atsisakomų Darbų. Jeigu patikrinimo metu nustatoma, kad atliktų Darbų kiekis neatitinka nurodytų Rangovo pateiktame akte arba darbai atlikti su trūkumais, Rangovas privalo ištaisyti minėtą aktą. Pataisytą atliktų Darbų aktą Rangovas privalo pateikti ne vėliau kaip per 2 (dvi) darbo dienas nuo akto grąžinimo pataisymui datos.
   3. Užsakovui pasirašius atliktų Darbų aktus, Rangovas teikia PVM sąskaitas faktūras per informacinę sistemą „E. sąskaita“.
   4. Atsiskaitymo už atliktus darbus dokumentus (sąskaitas, atliktų Darbų aktus) Rangovas privalo parengti taip, kad skaičiavimus būtų galima patikrinti. Atsiskaitymo dokumentuose Rangovas privalo laikytis Sutarties dokumentuose išvardintų Darbų sudėties, pavadinimų ir eilės numerių ir, Užsakovui pareikalavus, pridėti būtinus Darbų rūšį ir apimtį patvirtinančius skaičiavimus ir dokumentus bei atliktų Darbų atitiktį patvirtinančius dokumentus.
   5. Pirminės apžiūros metu nustatytus pagrįstus defektus Rangovas privalo ištaisyti nedelsiant. Neištaisius defektų, už šiuos darbus nebus sumokama.
   6. Iki visų Darbų perdavimo Užsakovui Rangovas privalo instruktuoti ir/arba apmokyti Užsakovą įrengtų sistemų, įrangos, statinio arba konstrukcijų naudojimo (eksploatavimo) ir aptarnavimo taisyklių, bei pateikti Užsakovui įrenginių, statinio arba konstrukcijų naudojimo (eksploatavimo) ir aptarnavimo taisyklių naudojimo (eksploatavimo) instrukcijas lietuvių kalba.
   7. Kartu su kiekvienu Darbų priėmimo – perdavimo aktu, Rangovas Užsakovui pateikia atitinkamą dalį vykdomosios dokumentacijos, o pateikiant galutinį aktą - visą vykdomąją dokumentaciją.
   8. Užsakovas pasilieka sau teisę nemokėti už darbus, atliktus su trūkumais, jei trūkumų faktas yra pagrįstas, tol, kol tokie trūkumai nebus ištaisyti ar pašalinti. Tokiu atveju Užsakovas raštu informuoja Rangovą dėl kokių trūkumų ir kokio dydžio lėšos bus sulaikomos. Rangovui ištaisius visus nurodytus trūkumus, sulaikytos lėšos išmokomos Rangovui ne vėliau kaip per 30 kalendorinių dienų.
   9. Jei Užsakovas pastebi jau priimtų Darbų pagrįstus trūkumus, kurių jis nepastebėjo priimdamas darbus, Užsakovas privalo raštu pranešti apie trūkumus Rangovui per 15 (penkiolika) kalendorinių dienų po jų pastebėjimo. Pranešus apie trūkumus, Rangovas privalo ištaisyti juos per Užsakovo nurodytą technologiškai reikalingą, protingą terminą. Jeigu Rangovas per nurodytą protingą terminą nepašalina atliktų Darbų trūkumų, apie kuriuos jį informavo Užsakovas, tai jis privalo atlyginti Užsakovui tiesioginius nuostolius, kuriuos šis patirs dėl to, kad jis šiuos trūkumus pašalins savo iniciatyva, pasitelkdamas trečiuosius asmenis, esant galimybei, tokie nuostoliai (išlaidos tretiesiems asmenims trūkumams šalinti) yra išskaitomi iš Rangovui mokėtinų sumų. Kitais atvejais Rangovas savo lėšomis apmoka minėtas išlaidas.
   10. Rangovas, užbaigęs visus Sutartyje numatytus Darbus, veikdamas pagal Užsakovo įgaliojimą savo jėgomis organizuoja ir vykdo visas statybos užbaigimo procedūras.
   11. Baigiamasis Darbų perdavimas ir priėmimas įforminamas aktu, kurį pasirašo abi Šalys. Jeigu viena iš Šalių atsisako pasirašyti aktą, jame daroma žyma apie atsisakymą ir aktą pasirašo kita Šalis. Kartu su aktu perduodamas garantinio laikotarpio prievolių įvykdymą užtikrinantis dokumentas.
   12. Rangovas privalo perduoti, o Užsakovas privalo priimti objektą per 5 (penkias) darbo dienas po patvirtinto statybos užbaigimo akto egzemplioriaus gavimo dienos. Rangovui per nurodytą terminą neorganizavus perdavimo, Užsakovas vienašališkai perima objektą apie tai raštu informuodamas Rangovą.
   13. Užsakovas turi teisę atsisakyti priimti Darbų rezultatą, jeigu nustatomi trūkumai arba nepasiektas Sutartyje numatytas Darbų rezultatas, dėl kurių objekto neįmanoma naudoti pagal Sutartyje numatytą paskirtį ir jeigu šių trūkumų Rangovas ar Užsakovas negali pašalinti.
   14. Dėl defektų objekto galutinis priėmimas naudoti gali būti atidėtas iki jų pašalinimo (jei šie defektai netrukdo pastato eksploatacijai), šiuo atveju defektai šalinami pagal Sutarties 13 skyriuje numatytą tvarką. Sutartis laikoma įvykdyta tik tada, kai Užsakovas išduoda pažymą, patvirtinančią apie ištaisytus pažeidimus. Nepaisydami išduotos pažymos, Rangovas ir Užsakovas ir toliau atsako už sutartyje numatytų įsipareigojimų vykdymą.
   15. Rangovas nuo objekto perdavimo - priėmimo akto pasirašymo dienos nebeatsako už tolesnę objekto apsaugą, techninę būklę bei naudojimą.
5. **MOKĖJIMAS**
   1. Užsakovas, Sutarties 6.2 p. nustatyta tvarka pasirašęs Techninio prižiūrėtojo pavizuotus atliktų Darbų aktus ir gavęs PVM sąskaitas faktūras per informacinę sistemą „E. sąskaita“ bei, jas patikrinęs ir nenustatęs neatitikimų, per 60[[3]](#footnote-3) kalendorinių dienų nuo šių dokumentų gavimo dienos atsiskaito už darbus, pervesdamas lėšas į Rangovo nurodytą banko sąskaitą.
   2. Mokėjimai atliekami į sutarties rekvizituose nurodytą atsiskaitomąją sąskaitą.
   3. Nustatęs Rangovo darbe neatitiktis, Užsakovas turi teisę sulaikyti arba prireikus sustabdyti mokėjimus už atliktus darbus, kol neatitiktys bus pašalintos. Apie mokėjimo sulaikymą ar sustabdymą Užsakovas informuoja Rangovą raštu. Neatitiktimis laikomi:
      1. nepašalinti anksčiau nurodyti apmokėtų Darbų defektai;
      2. Užsakovui padaryti nuostoliai;
      3. atsilikimas nuo Darbų atlikimo terminų (Sutarties 2 priedas);
      4. privalomųjų normatyvinių statybos dokumentų nesilaikymas;
      5. kartu su galutiniu darbų priėmimo – perdavimo aktu nepateiktas garantinio laikotarpio prievolių įvykdymą užtikrinantis dokumentas;
      6. kiti Sutartyje numatyti atvejai.
   4. Sąskaitos – faktūros bus dengiamos sekančia tvarka: iš pradžių išskaitomos Užsakovui priklausančios baudos, delspinigiai, kitos netesybos, o vėliau apmokama likusi skola už atliktus darbus.
   5. Užsakovas turi teisę sustabdyti mokėjimus už Darbus, jeigu nėra galiojančio Sutarties įvykdymo užtikrinimo. Tokiu atveju mokėjimas stabdomas tol, kol Rangovas neperves užstato. Pervedus užstatą, mokėjimas bus įvykdytas ne vėliau kaip per 30 kalendorinių dienų nuo užstato gavimo dienos.
6. **UŽSAKOVO TEISĖS IR PAREIGOS**
   1. Užsakovas įsipareigoja:
      1. Leisti Rangovui iki statybos užbaigimo naudotis Objekte esančiais pastatais ar įrenginiais ir leisti įrengti laikinus energijos ar vandens tiekimo tinklus;
      2. Patikrinti faktiškai atliktus darbus pagal pateiktą atliktų Darbų aktą ir prireikus per 7 darbo dienas pareikšti pretenzijas trūkumams pašalinti;
   2. Užsakovas arba techninis prižiūrėtojas taip pat įsipareigoja:
      1. perduoti Rangovui objektą visam Darbų atlikimo laikotarpiui iki jis bus grąžintas po statybos užbaigimo akto patvirtinimo;
      2. užtikrinti Rangovui galimybę laisvai patekti į objektą;
      3. priimti iš Rangovo baigtus darbus ir laiku už juos atsiskaityti, išskyrus atvejus, kai Rangovas nukrypsta nuo patvirtinto projekto ar nesilaiko nustatytų statybų normų ir taisyklių;
      4. pareikalauti šalinti trūkumus, nemokėti už prastai atliktą darbą arba sustabdyti darbus, jeigu Rangovas nukrypsta nuo patvirtinto projekto arba nesilaiko nustatytų statybos normų ir taisyklių.
   3. Užsakovas turi teisę bet kuriuo metu kontroliuoti ir prižiūrėti atliekamų Darbų eigą ir kokybę, Darbų grafiko laikymąsi, įrašus statybos Darbų žurnaluose, Rangovo tiekiamų medžiagų kokybę. Įgyvendindamas šią teisę Užsakovas neturi teisės kištis į Rangovo komercinę ūkinę veiklą.
   4. Užsakovas turi teisę bet kuriuo metu pareikalauti Rangovo turimos Darbų dokumentacijos kopijų, kurias Rangovas pateikia per 5 darbo dienas nuo pareikalavimo dienos.
7. **RANGOVO TEISĖS IR PAREIGOS**
   1. Rangovas įsipareigoja:
      1. Atlikti Darbus Sutartyje numatytais terminais ir ištaisyti defektus, nustatytus per garantinį laiką;
      2. Užtikrinti, kad Darbai bus atliekami pagal pateiktą techninę dokumentaciją ir pateiktas statybos taisykles bei nenukrypstant nuo galiojančių statybos normų ir taisyklių. Darbų pakeitimai galimi tik esant raštiškam Užsakovo sutikimui ir laikantis šioje Sutartyje nustatytos pakeitimų tvarkos;
      3. Aprūpinti statybą reikalingomis medžiagomis, įrenginiais, komplektuojančiomis detalėmis ir kitokiomis konstrukcijomis, statybos technika, taip pat atsakyti už jų defektus, dėl kurių tų medžiagų ar įrenginių negalima naudoti nepabloginant statybos Darbų kokybės;
      4. Užtikrinti, kad pirkimo sutartį vykdys tik tokią teisę turintys asmenys. Tais atvejais, kai Rangovo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas, iki atitinkamų veiklų vykdymo pradžios, privalo pateikti Užsakovui atitinkamus dokumentus, įrodančius, kad darbus vykdys tik tokią teisę turintys asmenys. Jei Sutartį vykdys tam teisės neturintys asmenys, tai bus laikoma esminiu sutarties sąlygų pažeidimu;
      5. Užtikrinti Darbų, priešgaisrinę saugą ir aplinkos apsaugą bei Darbų higieną objekte, užtikrinti objekto aptvėrimą ir saugumą, visuomenei gerai matomoje vietoje įrengti informacinį stendą su informacija apie statinį, nepažeisti trečiųjų asmenų interesų;
      6. sustabdyti darbus tik Sutarties 5.10.1 – 5.10.12 p. nustatytais atvejais ir pagal Sutarties 5.11 p. nustatytą tvarką;
      7. neperduoti šio sutarties objekto atlikti subrangovui, nesuderinęs to su Užsakovu Sutarties 11 skyriuje nustatyta tvarka;
      8. iki atliktų Darbų perdavimo Užsakovui saugoti perduotus darbams atlikti reikmenis nuo sugadinimo ir vagystės, nuo meteorologinių sąlygų daromos žalos;
      9. per Užsakovo nurodytą terminą pašalinti defektus, kilusius dėl netinkamai atliktų Darbų;
      10. Grąžinti Užsakovui suteiktus (suremontuotus) ankstesnės būklės sandėliavimo, darbo vietos ir privažiavimo kelius, patalpas ar pan. Rangovui neatlikus tvarkymo ar remonto Darbų, Užsakovas tuos darbus atlieka Rangovo sąskaita, esant galimybei, tokie nuostoliai (išlaidos tretiesiems asmenims) yra išskaitomi iš Rangovui mokėtinų sumų. Kitu atveju šie nuostoliai atlyginami Rangovo tiesiogiai;
      11. Rangovas privalo savo lėšomis kompensuoti darbus, kurie jau atlikimo metu techninio prižiūrėtojo ar Užsakovo pripažįstami kaip netinkamai įvykdyti arba neatitinkantys sutarties, ir atlyginti dėl to susidarančius nuostolius;
      12. Rangovas privalo forminti Darbų vykdymo dokumentaciją, dėl savo kaltės ją praradęs, privalo savo lėšomis ją atkurti. Sutarties nutraukimo atveju Rangovas privalo grąžinti dokumentaciją per 5 darbo dienas nuo pranešimo apie nutraukimą dienos ar per kitą Užsakovo nurodytą terminą;
      13. Rangovas privalo su atliktų Darbų galutiniu perdavimo – priėmimo aktu pateikti Užsakovui garantinį raštą aplinkos sutvarkymo darbams atlikti, jeigu šių Darbų dėl oro sąlygų ar kitų objektyvių priežasčių Rangovas negalėjo atlikti iki akto pasirašymo;
      14. Su galutiniu aktu Rangovas privalo Užsakovui pateikti: atliktų Darbų aktus, statybos žurnalą ir kitą dokumentaciją susijusią su atliktais darbais. Joje turi būti parašyta, kad medžiagos (jų kiekis) buvo panaudotos Sutarties objekte;
      15. be Užsakovo raštiško sutikimo nebendrauti su žiniasklaidos atstovais konkurso ar Sutarties vykdymo klausimais.
   2. Rangovas privalo vykdyti Darbus pagal suderintą ir patvirtintą techninį (darbo) projektą.
   3. Rangovas privalo užtikrinti, kad:
      1. statybvietėje statybos darbus atliekantys asmenys, nurodyti Lietuvos Respublikos valstybinio socialinio draudimo įstatymo 151 straipsnio 1 dalyje, turėtų galiojantį Valstybinio socialinio draudimo įstatymo 151 straipsnyje nustatyta tvarka suformuotą skaidriai dirbančio asmens identifikavimo kodą (toliau – Kodas), o tais atvejais, kai jiems Kodas negali būti suformuotas, privalo turėti Kode užšifruojamus duomenis, nurodytus Valstybinio socialinio draudimo įstatymo 151 straipsnio 8 dalyje, pagrindžiančius dokumentus;
      2. būtų nustatyta kitų statybvietėje esančių asmenų, kurie nenurodyti 9.3.1. p., identifikavimo priemonė, prireikus – jos išdavimo tvarka, registruojami šių asmenų buvimo statybvietėje pradžios ir pabaigos laikas ir priežastys;
      3. visi statybvietėje esantys fiziniai asmenys turėtų kodus (kai jiems kodas negali būti suformuotas – kode užšifruojamus duomenis pagrindžiančius dokumentus) arba identifikavimo priemonę ir jį (ją) pateiktų Lietuvos Respublikos statybos įstatyme nustatytais atvejais ir tvarka.
   4. Rangovas atsako už tai, kad visu Sutarties vykdymo laikotarpiu Rangovas būtų kompetentingas, patikimas ir pajėgus įvykdyti Sutarties reikalavimus, įskaitant Subjektų, kurių pajėgumais remiasi Rangovas, pajėgumus: užtikrintų nustatytų aplinkos apsaugos vadybos sistemos standartų laikymąsi ir turėtų tą patvirtinančius dokumentus. Jeigu paaiškėja, kad Rangovas arba Subjektas, kurio pajėgumais remiasi Rangovas, neatitinka nustatytų reikalavimų, arba Rangovas, Subrangovai neatitinka nustatytų reikalavimų, Rangovas privalo nedelsdamas sustabdyti Sutarties dalies, kuriai vykdyti Rangovas, Subjektas, kurio pajėgumais remiasi Rangovas, Subrangovas neatitinka nustatytų reikalavimų, vykdymą iki kol bus pašalinti tokie neatitikimai. Rangovas privalo pašalinti tokius neatitikimus per protingą ne ilgesnį nei 30 dienų terminą. Jeigu per nustatytą terminą Rangovas neatitikimų nepašalina, tai laikoma esminiu Sutarties pažeidimu. Tokiu atveju Užsakovas įgyja teisę vienašališkai nutraukti sutartį.
   5. Statybos darbai turi būti vykdomi taip, kad Užsakovo ir trečiųjų asmenų gyvenimo ir veiklos sąlygos, kurias jie turėjo iki Statybos darbų pradžios, visą laiką atitiktų Įstatymų nustatytus reikalavimus, taip pat kad Užsakovui nebūtų trukdoma vykdyti savo veiklos, išskyrus taip ir tiek, kiek yra numatyta Užsakovo užduotyje ir Statinio projekte. Rangovas atsako už aplinkos, statinių ir kitų objektų, esančių už statybvietės ribų, apsaugą nuo neigiamo poveikio, kurį gali sąlygoti Statybos darbų vykdymas, už šalia statybvietės gyvenančių, dirbančių, judančių ar būnančių asmenų (tarp jų – Užsakovo personalo) ir jų turto apsaugą nuo Statybos darbų keliamo pavojaus ir kitokio neigiamo poveikio (taršos, atliekų, triukšmo, vibracijos, kvapų, kliūčių sudarymo ir pan.). Rangovas privalo imtis visų būtinų aplinkos apsaugos priemonių (statybvietėje ir už jos ribų), kad sumažintų Statybos darbų sukeliamą neigiamą poveikį žmonėms bei turtui.
8. **ŠALIŲ TEISĖS IR PAREIGOS**
   1. Šalys sutarties vykdymo metu privalo bendradarbiauti. Jeigu kyla kliūčių, trukdančių tinkamai įvykdyti sutartį, kiekviena Šalis privalo imtis visų nuo jos priklausančių protingų priemonių toms kliūtims pašalinti. Šalis, kuri šios pareigos neįvykdo, praranda teisę į nuostolių, padarytų dėl atitinkamų kliūčių nepašalinimo, atlyginimą.
   2. Užsakovui priklauso turtinės autorinės teisės į Sutarties vykdymo metu sukurtą statybos dokumentaciją.
   3. Užsakovas turi teisę pateikti būtinus nurodymus Sutartyje numatytiems darbams atlikti, nurodymai pateikiami Rangovui ar jo paskirtam Darbų vadovui tik raštiškai, išskyrus tuos atvejus, kai iškyla grėsmė Darbų atlikimo terminui.
   4. Šalis, negalinti vykdyti Sutarties, privalo nedelsiant pranešti apie tai kitai Šaliai.
   5. Darbų atlikimo metu ir atlikus Darbus netinkamas ir nereikalingas statybines ir kitas medžiagas, statybinius gaminius ir dirbinius, mechanizmus ir laikinus statinius Rangovas per Užsakovo nustatytą terminą pašalina iš Darbų atlikimo vietos (statybos aikštelės). To nepadarius, Užsakovas gali pašalinti jas Rangovo lėšomis arba parduoti Rangovo sąskaita (Rangovas padengia realizavimo išlaidas).
   6. Jeigu Rangovas randa neatitikimų projekte ar kitoje Užsakovo perduotoje projektinėje dokumentacijoje, arba tarp atskirų specifikacijų, brėžinių arba kitų dokumentų, kurie sudaro Sutarties neatskiriamą dalį, arba klaidas ar spragas, arba nuostatas, kurios prieštarauja įstatymams ar kitiems teisės aktams, jis privalo nedelsiant apie tai raštu pranešti Užsakovui. Priešingu atveju Rangovas neteks teisės prašyti termino pratęsimo, papildomų lėšų ar kitų lengvatų, numatytų šioje Sutartyje.
   7. Rangovas negali perleisti savo teisių ir pareigų tretiesiems asmenis prieš tai raštu negavęs Užsakovo sutikimo.
   8. Rangovas Užsakovui pareikalavus privalo dalyvauti Užsakovo arba trečiųjų asmenų organizuojamuose Objekto patikrose, teikti paaiškinimus, šalinti neatitikimus nustatytus patikrų metu.
9. **SUBRANGOVAI, SPECIALISTAI IR JŲ KEITIMO TVARKA**
   1. Sutarties įsipareigojimų vykdymui Subrangovai nepasitelkiami.
   2. Sutarties vykdymo metu Tiekėjas gali keisti Subrangovus arba pasitelkti naujus. Keičiami/pasitelkiami Subrangovai turės būti suderinti su Užsakovu, įforminant papildomą susitarimą dėl Subrangovų pakeitimo/pasitelkimo, pasirašomą abiejų pirkimo Sutarties šalių. Užsakovas turi teisę pareikalauti įrodyti keičiamų/pasitelkiamų Subrangovų kvalifikaciją, pateikiant atitinkamus dokumentus (pagal pirkimo dokumentuose nurodytus konkrečius reikalavimus Subrangovų kvalifikacijai) ir subrangovo pašalinimo pagrindų nebuvimą patvirtinančius dokumentus (kai tiekėjas remsis keičiamo/pasitelkiamo subrangovo pajėgumais).
   3. Rangovas bus atsakingas už savo Subrangovų, jų atstovų ar darbuotojų veiksmus, įsipareigojimų nevykdymą ar aplaidumą taip, lyg šie veiksmai, nevykdymai ar aplaidumas būtų Rangovo, jo atstovų ar darbuotojų.
   4. Užsakovui nustačius, kad koks nors Subrangovas nevykdo pareigų, numatytų sutartyse ar teisės aktuose, Užsakovas gali pareikalauti, kad Rangovas užtikrintų Subrangovo pakeitimą į kitą, kurio kvalifikacija ir patirtis tenkintų Užsakovą, arba kad Rangovas pats prisiimtų Darbų atlikimą.
   5. Subrangovas negali pavesti trečiosioms šalims vykdyti tuos darbus, kuriuos Rangovas patiki Subrangovui.
   6. Užsakovas kartu su Rangovu turi teisę sudaryti trišalius susitarimus dėl tiesioginio atsiskaitymo už šiai Sutarčiai įvykdyti atliktus darbus, suteiktas paslaugas ar įsigytas medžiagas / įrengimus, šiomis sąlygomis:
      1. Trišaliais susitarimais nebus keičiamos jokios kitos esminės šios Sutarties sąlygos, t. y. nesikeis Sutarties objektas, Sutarties kaina, atsiskaitymo terminai, Sutartyje nustatyta sutartinių įsipareigojimų apimtis.
      2. Rangovas, vadovaudamasis Sutarties nuostatomis, teikdamas apmokėjimo už atliktus Darbus dokumentus, kartu turi pateikti įrodymus apie konkretaus subrangovo atliktų Darbų apimtis (ar konkretaus paslaugų teikėjo suteiktas paslaugas, ar iš konkretaus tiekėjo įsigytas medžiagas / įrengimus), o Užsakovas, vadovaudamasis Sutarties nuostatomis, subrangovui (ar paslaugos teikėjui, ar medžiagų /įrengimų tiekėjui) tiesiogiai apmokės tik pagal Rangovo ir subrangovo (ar paslaugos teikėjo, ar medžiagų /įrengimų tiekėjo) pasirašytus atliktų Darbų (ar suteiktų paslaugų, ar įsigytų medžiagų/įrengimų) ir išlaidų apmokėjimo dokumentus.
      3. Jeigu Užsakovas Sutarties vykdymui pasitelks Subrangovus, Rangovui sutikus, tarp Užsakovo, Rangovo ir Subrangovo gali būti pasirašoma trišalė tiesioginio atsiskaitymo su Subrangovu sutartis, kurioje aprašoma tiesioginio atsiskaitymo su Subrangovu tvarka. Užsakovas ne vėliau kaip per 3 (tris) darbo dienas nuo Sutarties pasirašymo (jei yra žinomi Subrangovai), arba nuo informacijos apie Subrangovo pasitelkimą iš Rangovo gavimo, raštu informuoja Subrangovus apie tiesioginio atsiskaitymo galimybę, o Subrangovas, norėdamas pasinaudoti tokia galimybe, raštu pateikia Užsakovui prašymą ir Rangovo sutikimą dėl tiesioginio mokėjimo atlikimo jam. Subrangovui negali būti mokamas avansas, tiesioginis atsiskaitymas Subrangovui gali būti atliekamas tik po to, kai Užsakovas priims Darbus. Kilus ginčui tarp Rangovo ir Subrangovo, jie ginčus sprendžia savarankiškai, Užsakovui nedalyvaujant. Subrangovui išmokėtų sumų dydžiu yra mažinamos Rangovui mokėtinos sumos.
   7. Sutarties įsipareigojimų vykdymui pasitelkiami specialistai:

|  |  |  |  |
| --- | --- | --- | --- |
| **Eil. Nr.** | **Specialistas**  **(vardas, pavardė)** | **Pareigos** | **Kvalifikacijos atestatas** |
| 1. | Irmantas Plytnikas | Statinio statybos vadovas | Nr. 36238; Nr. 26780 |
| 2. | Mindaugas Žarskus | Statinio statybos vadovas | Nr. B3610 |
| 3. | Žydrūnas Daugėla | Darbų vadovas | Nr. 34428 |

* 1. Rangovas turi teisę keisti nurodytus specialistus iš anksto raštu suderinęs su Užsakovu ir pateikęs kvalifikaciją patvirtinančius dokumentus.

1. **SUTARTIES NUTRAUKIMAS**
   1. Užsakovas turi teisę bet kada nutraukti Sutartį pranešdamas apie tai Rangovui prieš 15 dienas:
      1. jeigu Rangovas, pagal Sutartį neįgijęs teisės pratęsti Darbų atlikimo terminų, nepaisydamas Užsakovo raginimo, nepradeda Darbų sutartu laiku arba dirba taip lėtai, kad baigti darbus Sutartyje nustatytu laiku būtų tikrai neįmanoma;
      2. jeigu Rangovas nesilaiko sutarties sąlygų dėl Darbų kokybės, naudoja netinkamas medžiagas, gaminius ar kitus Darbų komponentus, netinkamai atlieka darbus, nepaiso Užsakovo nurodymų pašalinti trūkumus nustatytais terminais ar elgiasi kitaip nei nustatyta Sutartyje ir dėl to Užsakovas turi pagrindo manyti, kad Rangovas nepajėgs užbaigti Darbų be esminių trūkumų ar didelių nuostolių Užsakovui;
      3. jei Rangovui yra iškelta bankroto, restruktūrizavimo ar likvidavimo byla arba jei Rangovas dėl kitų priežasčių nepajėgia vykdyti sutartinių įsipareigojimų;
      4. jei Rangovas, praėjus pusei Darbų atlikimo termino, neatlieka Darbų Įkainotame veiklos sąraše nurodytais terminais;
      5. jei Rangovas neįvykdė sutarties 14.9 p. reikalavimų;
      6. dėl kitų esminių Sutarties sąlygų pažeidimo.
   2. Jeigu Užsakovas nutraukia sutartį dėl priežasčių, nurodytų 12.1 punkte, Rangovas privalo atlyginti Užsakovui visas dėl šio nutraukimo susidariusias papildomas išlaidas, kilusias dėl Sutartyje numatytų Darbų užbaigimu.
   3. Rangovas turi teisę nutraukti sutartį, jei Užsakovas daugiau kaip 3 mėnesius nemoka už darbus ir yra jam įsiskolinęs, jei Užsakovas nepajėgia vykdyti sutarties įsipareigojimų ir nepateikia realių garantijų apie galimybę juos vykdyti.
   4. Užsakovas ir Rangovas turi teisę nutraukti sutartį, jeigu dėl nenugalimos jėgos darbai turi būti atidėti ilgiau kaip 3 mėnesius.
   5. Užsakovas iki raštiško nurodymo pradėti darbus turi teisę vienašališkai nutraukti darbus (jeigu nebus užtikrintas finansavimas ar kitų priežasčių). Tokiu atveju Rangovas neturi teisės prašyti atlyginti nuostolius.
   6. Užsakovui vienašališkai nutraukus sutartį, Rangovas ne vėliau kaip per 15 kalendorinių dienų gali reikalauti įvertinti ir priimti jo atliktus darbus ir apmokėti už juos, įvertinant galimus Užsakovo nuostolius šalinant Darbų defektus, jeigu Rangovo darbe jie buvo. Tokiu atveju už faktiškai atliktus ir Užsakovo priimtus darbus apmokama pagal Rangovo pateiktoje sąmatoje nurodytus įkainius.
   7. Dėl svarbių priežasčių, kurių Sutarties sudarymo metu nebuvo galima numatyti, Užsakovas turi teisę bet kada prieš baigiant Darbus atsisakyti sutarties. Tuo atveju jis Rangovui apie tai praneša prieš 15 dienų ir sumoka atlyginimą už atliktą darbo dalį bei atlygina jam tiesioginius nuostolius, padarytus šią Sutartį nutraukus.
   8. Užsakovas turi teisę dar nebaigtas Darbų dalis Rangovo sąskaita pavesti atlikti trečiajam asmeniui, tačiau jo pretenzijos dėl galimų kitų iškilusių nuostolių atlyginimo tebelieka galioti.
   9. Šalių susitarimas dėl sutarties sustabdymo arba nutraukimo įforminamas dvišaliu susitarimu, išskyrus atvejus, kai šalys turi teisę ją nutraukti vienašališkai.
   10. Nutraukus Sutartį, faktiškai atliktų Darbų įkainiai gali būti apskaičiuojami pagal Sutarties 12.6. p. nustatytą tvarką.
2. **ATSAKOMYBĖ UŽ DEFEKTUS, GARANTIJOS**
   1. Užsakovas, nustatęs Darbų trūkumus ar kitokius nukrypimus nuo Sutarties po Darbų perdavimo-priėmimo, jei tie trūkumai ar nukrypimai negalėjo būti nustatyti perimant Darbą (paslėpti trūkumai arba atsiradę statinio garantinio naudojimo metu), taip pat jei jie buvo Rangovo tyčia paslėpti, privalo apie juos raštu pranešti Rangovui.
   2. Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis. Rangovas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo darbus. Rangovas privalo savo sąskaita ir rizika atlikti Darbus, jeigu tie Darbai susiję su Sutarties neatitinkančiomis Medžiagomis, netinkama darbų kokybe arba bet kurio Rangovo įsipareigojimo pagal Sutartį neįvykdymu.
   3. Rangovas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo Darbus. Rangovas privalo savo sąskaita ir rizika atlikti Darbus, jeigu tie Darbai susiję su Sutarties neatitinkančiomis Medžiagomis, netinkama darbų kokybe arba bet kurio Rangovo įsipareigojimo pagal Sutartį neįvykdymu.
   4. Jeigu Rangovas neatlygintinai per Užsakovo nurodytą terminą neištaiso Darbų defektų, jis privalo atlyginti Užsakovui šių Darbų defektų šalinimo išlaidas.
   5. Rangovas kartu su Rangovo atliktų statybos darbų perdavimo Užsakovui aktu turi pateikti dokumentą, kuriuo užtikrinamas garantinio laikotarpio prievolių įvykdymas pagal pasirašytą Sutartį. Šis dokumentas Rangovo nemokumo ar bankroto atveju turi užtikrinti dėl Rangovų kaltės atsiradusių defektų, nustatytų per pirmuosius 3 metus statinio garantinio termino metus, šalinimo išlaidų apmokėjimą Užsakovui. Defektų šalinimo užtikrinimo suma statinio garantiniu laikotarpiu turi būti ne mažesnė kaip 5 procentai statinio statybos (atliktų Darbų be projektavimo) kainos su PVM.
   6. Garantinio laikotarpio prievolių įvykdymas užtikrinamas (kai taikoma) banko garantija, kredito unijos garantija, draudimo bendrovės laidavimu arba užstatu (Užstatas pervedamas į Užsakovo sąskaitą LT 96 4010 0510 0180 5099 AB Luminor banke). Rangovas gali pasirinkti vieną iš garantinio laikotarpio prievolių įvykdymo užtikrinimo būdų.
3. **ATSAKOMYBĖ**
   1. Rangovas atsako Užsakovui už nukrypimus nuo normatyvinių statybos dokumentų reikalavimų, taip pat už tai, kad nepasiekė šiuose dokumentuose ar Sutartyje numatytų Darbų rodiklių. Kai statiniai ar įrenginiai rekonstruojami, Rangovas atsako už statinio ar įrenginio patikimumo, patvarumo ar atsparumo sumažėjimą ar netekimą.
   2. Užsakovas yra atsakingas už tai, kad jo personalas bendradarbiautų su Rangovu bei laikytųsi darbo saugos reikalavimų Statybvietėje. Užsakovo skiriamas asmuo, atsakingas už Sutarties vykdymą yra nurodytas 16 skyriuje.
   3. Užsakovo atsakomybei ir rizikai priskiriama:
      1. Užsakovo naudojimasis bet kuria Darbų dalimi iki Darbų perdavimo Užsakovui dienos, išskyrus kaip gali būti numatyta pagal Sutartį;
      2. klaidos, netikslumai ar trūkumai Techniniame projekte, kaip nustatyta 1.12.5 p.
   4. Rangovas neatlikęs Darbų Sutartyje nustatytais terminais, privalo sumokėti Užsakovui jo reikalavimu 0,02 proc. nuo neatliktų Darbų kainos dydžio delspinigių už kiekvieną uždelstą dieną.
   5. Užsakovas, uždelsęs sumokėti Sutartyje numatytą kainą, Rangovo reikalavimu moka 0,02 proc. nesumokėtos sumos dydžio delspinigių už kiekvieną uždelstą dieną.
   6. Rangovas, nutraukęs sutartį ne dėl Užsakovo kaltės, privalo sumokėti Užsakovui jo reikalavimu 5 proc. dydžio baudą nuo visos objekto kainos ir atlyginti nuostolius, tačiau tik tą sumą, kurios nepadengia bauda.
   7. Užsakovas, nutraukęs sutartį ne dėl Rangovo kaltės, privalo sumokėti Rangovui jo reikalavimu 5 proc. dydžio baudą, skaičiuojamą nuo objekto kainos ir atlygina nuostolius, tačiau tik tą sumą, kurios nepadengia bauda.
   8. Rangovas sutinka, jog pagal Sutartį mokėtinas netesybas (baudas, delspinigius) Užsakovas turi teisę išskaičiuoti iš Rangovui mokėtinų sumų pagal Sutarties 7.4 p. nurodytą tvarką.
   9. Rangovas iki Darbų pradžios privalo pateikti Užsakovui įrodymą, kad Rangovas yra apdraudęs savo civilinę atsakomybę ir Darbus, kaip nustatyta Lietuvos Respublikos statybos įstatyme, bei pateikti draudimo liudijimų (polisų) tinkamai patvirtintas kopijas. Privalomojo draudimo sutartys turi galioti nuo Darbų pradžios datos iki Darbų pabaigos datos.
   10. Rangovui tenka Lietuvos Respublikos teisės aktų nustatyta administracinė, civilinė ar baudžiamoji atsakomybė už netinkamai atliktų Darbų padarinius statybos metu ir per Sutartyje nustatytą garantinį laiką.
   11. Rangovui tenka atsakomybė už Sutarties 9.3. p. numatytų pareigų nevykdymą arba netinkamą jų vykdymą.
4. **SUTARTIES PAKEITIMAI**
   1. Pirkimo sutartis sutarties galiojimo laikotarpiu gali būti keičiama vadovaujantis Viešųjų pirkimų įstatymo 89 straipsniu. Sutarties sąlygų pakeitimai įforminami šalių rašytiniais susitarimais, kurie yra neatsiejama sutarties dalis.
   2. Sutarties sąlygų koregavimu yra laikoma: rekvizitų pakeitimas, techninio pobūdžio Sutarties pakeitimai (skaičiavimo, spausdinimo ir kitos klaidos), kurie visiškai neįtakoja šalių tarpusavio įsipareigojimų turinio pasikeitimo. Tokiu atveju sudaromas atskiras rašytinis Šalių susitarimas dėl Sutarties nuostatų koregavimo
   3. Konkurso metu visi pasiūlyme nurodyti jungtinės veiklos sutarties partneriai yra laikomi Sutarties šalimis. Partneriams atstovaujanti šalis bus laikoma Sutarties Rangovu. Visi reikalavimai ir pranešimai, kylantys iš Sutarties, bus pateikiami Sutarties Rangovui.
5. **ASMENYS ATSAKINGI UŽ SUTARTIES VYKDYMĄ**
   1. Už Sutarties vykdymą atsakingi asmenys:

|  |  |  |
| --- | --- | --- |
|  | **Užsakovo atstovas** | **Rangovo atstovas** |
| Vardas, Pavardė | Elina Dovgerd | Irmantas Plytnikas |
| Adresas | Rinktinės g. 50, LT-09318 Vilnius | Tulpių 14B, LT-13103 Vilniaus r., Galgių k. |
| Telefonas | 867137995 | 867349299 |
| El. paštas | Elina.Dovgerd@vrsa.lt | Irmantas.rolana@gmail.com |

1. **BAIGIAMOSIOS NUOSTATOS** 
   1. Sutarties vykdymo metu Šalys bendrauja raštu ir elektroniniu paštu. Visi šie būdai yra laikomi lygiaverčiais, išskyrus atvejus, kai Sutartis numato, jog klausimai turi būti sprendžiami tik raštu.
   2. Kilusius ginčus dėl Sutarties vykdymo šalys turi spręsti tarpusavio derybose. Derybų rezultatas fiksuojamas protokolu. Jeigu taip išspręsti ginčo per vieną mėnesį nepavyksta, ginčas sprendžiamas teisme įstatymų nustatyta tvarka.
   3. Jeigu sutarties sąlygas kuri nors šalis pažeidžia dėl nenugalimos jėgos (force majeure) aplinkybių, šalys atleidžiamos nuo atsakomybės už šių sąlygų nevykdymą pagal Atleidimo nuo atsakomybės, esant nenugalimos jėgos (force majeure) aplinkybėms, taisykles, patvirtintas Lietuvos Respublikos Vyriausybės 1996 m. liepos mėn. 15 d. nutarimu Nr. 840 „Dėl atleidimo nuo atsakomybės, esant nenugalimos jėgos (force majeure) aplinkybėms, taisyklių patvirtinimo“.
   4. Šalys įsipareigoja neteikti tretiesiems asmenims jokios informacijos apie šios Sutarties sąlygas, išskyrus valstybines institucijas, kurios pagal įstatymus turi teisę tokią informaciją gauti.
   5. Ši Sutartis sudaryta dviem egzemplioriais po vieną kiekvienai šaliai. Kiekvienas jų turi vienodą juridinę galią.
   6. Ši sutartis turi priedus:

1 priedas – Techninė specifikacija

2 priedas – Įkainotos veiklos sąrašas

3 priedas – Rangovo pateikta išplėstinė lokalinė Darbų sąmata

4 priedas – Statybvietės perdavimo-priėmimo aktas

5 priedas **–** Darbų perdavimo-priėmimo aktas

Šalys įsipareigoja per penkias dienas informuoti viena kitą apie šiame punkte nurodytų duomenų pakeitimus, laiku to nepadarius visa korespondencija išsiųsta senu adresu bus laikoma tinkamai įteikta.

|  |  |
| --- | --- |
| **UŽSAKOVAS** | **RANGOVAS** |
| Vilniaus rajono savivaldybės administracija  Rinktinės g. 50, LT-09318 Vilnius  Įmonės kodas 188708224  AB Luminor bank,  banko kodas 40100  A/s LT 974010042400040148  Tel. (8 5) 275 1961  El. paštas [vrsa@vrsa.lt](mailto:vrsa@vrsa.lt)  Administracijos direktorius  Vladislav Kondratovič  \_\_\_\_\_\_\_\_\_\_\_\_\_\_\_\_\_\_  (parašas) | UAB “ROLANA”  Širvintų g. 67-9, LT-08215 Vilnius  Įmonės kodas 3007665537  AB SEB bankas  banko kodas 70440  A/s LT 167044060005976659  Tel. 8-612-86068  El. paštas [info.rolana@gmail.com](mailto:info.rolana@gmail.com)  Direktorius  Rolandas Gaidys  \_\_\_\_\_\_\_\_\_\_\_\_\_\_\_\_\_\_  (parašas) |

1. Viešųjų pirkimų tarnybos direktoriaus 2019 m. sausio 28 d. įsakymu Nr. 1S-13 patvirtinta Kainodaros taisyklių nustatymo metodika (toliau – Metodika). [↑](#footnote-ref-1)
2. Išplėstinę lokalinę Darbų sąmatą tiekėjas turi pateikti iki Darbų pradžios. Išplėstinę lokalinę Darbų sąmatą nebus naudojama atsiskaitymui už atliktus darbus, o bus reikalinga siekiant įvertinti atsisakomus ir (ar) papildomus darbus, jeigu sutarties vykdymo metu atsirastų toks poreikis. [↑](#footnote-ref-2)
3. taikomas Lietuvos Respublikos mokėjimų, atliekamų pagal komercines sutartis, vėlavimo prevencijos įstatymo 5 straipsnio 3 dalies nuostata, nes ES lėšų išmokėjimo terminai viršija 30 kalendorinių dienų - darbus numatoma finansuoti iš ES lėšų naudojant sąskaitų apmokėjimo būdą pagal Projektų administravimo ir finansavimo taisykles, patvirtintas Lietuvos Respublikos finansų ministro 2014 m. spalio d. įsakymu Nr. 1K-316, kuriam reikalingi ilgesni nei 30 d. apmokėjimo terminai. [↑](#footnote-ref-3)